## Odluka o koncesiji pomorskog dobra u svrhu gospodarskog korištenja luke posebne namjene - brodogradilišta i luke nautičkog turizma Brodotrogir d.d. Trogir

### NN 74/1999 (14.7.1999.), Odluka o koncesiji pomorskog dobra u svrhu gospodarskog korištenja luke posebne namjene - brodogradilišta i luke nautičkog turizma Brodotrogir d.d. Trogir

# VLADA REPUBLIKE HRVATSKE

Na temelju članka 28. stavka 3. Zakona o morskim lukama ("Narodne novine,"
broj 108/95), Vlada Republike Hrvatske je na sjednici održanoj 8. srpnja
1999. godine, donijela

## **ODLUKU**

### **O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE - BRODOGRADILIŠTA I LUKE NAUTIČKOG TURIZMA BRODOTROGIR d.d., TROGIR**

I.

Na temelju prijave u skladu sa člankom 65. Zakona o morskim lukama ("Narodne
novine, broj 108/95) i mišljenja Stručnog tijela za ocjenu koncesija osnovanog
sukladno članku 63. stavku 3. Pomorskog zakonika, daje se Brodotrogiru
d.d., Trogir, ovlaštenje za gospodarsko korištenje luke posebne namjene
brodogradilišta, a Servisnom centru Trogir d.o.o., Trogir, ovlaštenje za
izgradnju luke nautičkog turizma na cijelom području sadašnjeg brodogradilišta.

**A. Brodogradilište - ovlaštenik Brodotrogir d.d., Trogir**

Pomorsko dobro - lučko područje koje je predmet ove Odluke u svrhu gospodarskog
korištenja postojeće luke posebne namjene - brodogradilišta koja je od
značaja za Republiku Hrvatsku, obuhvaća prostor:

1.1. Kopneno područje

Granica kopnenog dijela pomorskog dobra započinje u A ide do B u dužini
od 12.69 m, u dužini od 8.24 m do C, u dužini od 23.10 m do D, u dužini
od 15.53 m do E, u dužini od 6.72 m do F, u dužini od 9.22 m do G, u dužini
od 7.08 m do H, u dužini od 2.14 m do I, u dužini od 23.69 m do J, u dužini
od 9.62 m do K, u dužini od 21.70 m do L, u dužini od 50.61 m do M, u dužini
od 45.88 m do N, za iznos od 25.93 m do O, u dužini od 18.39 m do P, do
Q za dužinu od 27.14 m, u iznosu od 5.98 m do R, u dužini od 21.63 m do
S, do T za dužinu od 3.01 m, do U u dužini od 32.09 m, prema V za iznos
od 38.00 m, u dužini od 28.23 m do W, do Z za dužinu od 27.74 m, do X za
dužinu od 41.13 m, u dužini od 7.11 m do Y, u dužini od 22.60 m do A1,
do B1 u dužini od 2.37 m, u dužini od 4.05 m do C1, u dužini od 2.67 m
do G1, u dužini od 17.95 m do H1, u dužini od 6.98 m do H2, u dužini od
26.71 m do I1, do J1 u dužini od 20.37 m, do J2 u dužini od 123.17 m, u
dužini od 11.80 m do K1, u dužini od 10.55 m do L1, u dužini od 8.26 m
do M1. Granica pomorskog dobra od A do M1 dijeli područje Brodotrogira
od kopna prema istoku, a prema zapadu granica pomorskog dobra od A do M1
pruža se obalnim područjem Brodotrogira i unutar je područja koncesije
(sadrži nasuti dio obale, kao i operativni dio obale s navozima u more
i obalom za privez brodova).

1.2. Morsko područje

Granica morskog dijela (akvatorij) pomorskog dobra započinje u M1 (točka
na kopnu) i nastavlja se morskom površinom do M1 (točka na moru) u dužini
od 55.85 m, morem do M2 u iznosu od 311.47 m, morem do kopna u iznosu od
40.00 m (ovo je dio pomorskog dobra predviđen GUP-om Trogira za pomorsku
izgradnju, na crtežu srafiran linijama).

Granica pomorskog dobra započinje na kopnu od M3, po morskoj površini
u iznosu od 50.00 m do M4, u iznosu od 144.79 m do M5, u iznosu od 234.58
m do M6, u iznosu od 113.27 m do M7, u iznosu od 45.43 m do M8, u iznosu
od 5.35 m do M9, u iznosu od 12.95 m do M10, u iznosu od 90.64 m do M11,
u iznosu od 19.85 m do M12, u dužini od 12.46 m do M13, u dužini od 19.41
m do M14, u dužini od 90.97 m do M15, u dužini od 12.27 m do M16, u dužini
od 6.34 m do M17, u dužini od 31.50 m do M18, u dužini od 85.48 m do M19,
u dužini od 40.00 m do M20 (točka na kopnu).

Unutarnja granica akvatorija pruža se po granicama koje dijele kopno
i more.

Morski prostor ukupne površine 49.644 m2 omeđen je spojnicom točaka:

```

TOČKA M1 	Y=5 601 113.14 		X=4 819 576.62

TOČKA M2 	Y=5 600 805.40 		X=4 819 528.59

TOČKA M3 	Y=5 600 712.41 		X=4 819 273.30

TOČKA M4 	Y=5 600 684.93 		X=4 819 231.52

TOČKA M5 	Y=5 600 829.72 		X=4 819 232.27

TOČKA M6 	Y=5 601 060.02 		X=4 819 276.88

TOČKA M7 	Y=5 601 080.38 		X=4 819 165.46

TOČKA M8 	Y=5 601 124.46		X=4 819 154.46

TOČKA M9 	Y=5 601 125.64 		X=4 819 149.23

TOČKA M10 	Y=5 601 121.93		X=4 819 136.83

TOČKA M11 	Y=5 601 139.81 		X=4 819 047.97

TOČKA M12	Y=5 601 153.35 		X=4 819 033.45

TOČKA M13	Y=5 601 165.52 		X=4 819 036.09

TOČKA M14 	Y=5 601 172.54 		X=4 819 054.19

TOČKA M15 	Y=5 601 154.45 		X=4 819 143.34

TOČKA M16 	Y=5 601 146.41 		X=4 819 152.60

TOČKA M17 	Y=5 601 144.99 		X=4 819 158.78

TOČKA M18 	Y=5 601 169.49 		X=4 819 178.57

TOČKA M19 	Y=5 601 252.94 		X=4 819 160.03

TOČKA M20 	Y=5 601 269.13 		X=4 819 196.60

```

što je označeno na kopiji topografsko-katastarskog plana k.o. Trogir
u mjerilu 1:1000 i koji čini sastavni dio ove Odluke kao Prilog 1, a ne
objavljuje se u "Narodnim novinama".

**B. Luka nautičkog turizma - ovlaštenik Servisni centar Trogir d.o.o.,
Trogir**

Pomorsko dobro - lučko područje koje je predmet ove Odluke u svrhu izgradnje
i gospodarskog korištenja luke posebne namjene - luke nautičkog turizma
koja je od značaja za Republiku Hrvatsku, obuhvaća prostor:

1.1. Kopneno područje

Granica kopnenog dijela pomorskog dobra sportsko-nautičkog centra započinje
u točki M1 na granici kopnenog i morskog dijela, a dalje po pravcu do L1,
K1 i A2. Od B2 do D2 granica prati granicu objekta 6206/1, prema E2 po
katastarskoj č.z. 6203/1. Od E2 do K2 granica ide južnim rubom sportsko-nautičkog
centra - suhi vez, a po č.z. 6203/1. Od K2 do N2 granica ide južnim rubom
sportsko-nautičkog centra - suhi vez i to dijelom nasutom obalom (č.z.
6254), a dijelom budućom obalom sportsko-nautičkog centra, do O2 točke
na rubu kopna sportsko-nautičkog centra.

Granica kopnenog dijela pomorskog dobra obilježena je točkama od A2
do O2 sa svojim koordinatama:

```

TOČKA A1 	Y=5 601 113.92 		X=4 819 470.28

TOČKA B2 	Y=5 601 132.96 		X=4 819 470.04

TOČKA C2 	Y=5 601 144.02 		X=4 819 420.12

TOČKA D2 	Y=5 601 098.08 		X=4 819 409.95

TOČKA E2 	Y=5 601 084.80 		X=4 819 472.51

TOČKA F2 	Y=5 600 928.68 		X=4 819 447.46

TOČKA G2 	Y=5 600 905.75 		X=4 819 452.84

TOČKA H2 	Y=5 600 904.52 		X=4 819 460.63

TOČKA I2 	Y=5 600 831.36 		X=4 819 449.07

TOČKA J2 	Y=5 600 823.37 		X=4 819 452.84

TOČKA K2 	Y=5 600 772.11 		X=4 819 443.02

TOČKA L2 	Y=5 600 661.76 		X=4 819 412.84

TOČKA M2 	Y=5 600 513.37 		X=4 819 374.97

TOČKA N2 	Y=5 600 510.03 		X=4 819 392.25

TOČKA O2 	Y=5 600 508.02 		X=4 819 403.66

```

Ukupna površina kopnenog dijela iznosi 30.708 m2.

1.2. Morsko područje

Granica morskog dijela (akvatorij) pomorskog dobra započinje u M1 (točka
na kopnu) i nastavlja se morskom površinom do M1 (točka na moru) u dužini
od 55.85 m, morem do M2 u iznosu od 311.47 m, morem do kopna u iznosu od
40.00 m.

Ovo je dio pomorskog dobra predviđen GUP-om Trogira za pomorsku izgradnju,
na crtežu srafiran linijama.

Granica morskog dijela pomorskog dobra obilježena je točkama od M do
M2 sa svojim koordinatama:

TOČKA M1 Y=5 601 113.14 X=4 819 576.62

TOČKA M2 Y=5 600 805.40 X=4 819 528.59

Ukupna površina morskog dijela iznosi 13.855 m2.

Što je označeno na kopiji topografsko-katastarskog plana k.o. Trogir
u mjerilu 1:1000 i koji čini sastavni dio ove Odluke kao Prilog 2, a ne
objavljuje se u "Narodnim novinama".

II.

Koncesija se daje u svrhu gospodarskog korištenja postojeće luke posebne
namjene - brodogradilišta Brodotrogir d.d., Trogir, te radi prenamjene
dijela prostora u svrhu izgradnje i gospodarskog korištenja luke nautičkog
turizma, a sukladno GUP Grada Trogira (Sl. glasnik Općine Trogir, broj
1/93) i to nakon ishođenja građevinske dozvole.

Ovlaštenici se obvezuju da pomorsko dobro koje ovom Odlukom dobiju na
gospodarsko korištenje koriste isključivo za svoje posebne potrebe, odnosno
da koriste zemljište - pomorsko dobro i sve objekte podgradnje i nadgradnje
navedene u popisu objekata podgradnje i nadgradnje koji čini sastavni dio
ove Odluke kao Prilog 3, a ne objavljuje se u "Narodnim novinama", za obavljanje
djelatnosti za koje su registrirani.

Ovlaštenici ne mogu bez izričitog odobrenja davatelja koncesije prenositi
na drugog bilo koje pravo koje stječu koncesijom.

III.

Ovlaštenici su dužni gospodarski koristiti luku u skladu s hrvatskim
zakonima i podzakonskim aktima, te su dužni za svaku eventualnu gradnju
i rekonstrukciju na lučkom području u redovnoj proceduri ishoditi suglasnost
davatelja koncesije te lokacijsku i građevinsku dozvolu.

IV.

Davatelj koncesije daje na korištenje pomorsko dobro navedeno u točki
I. ove Odluke ovlaštenicima na vremensko razdoblje od 32 godine, računajući
od dana donošenja ove Odluke.

V.

A. Za korištenje pomorskog dobra navedenog u točki II. ove Odluke ovlaštenik
- Brodotrogir d.d., Trogir, se obvezuje da će uredno plaćati davatelju
koncesije godišnju naknadu.

Godišnja naknada koju ovlaštenik plaća za korištenje pomorskog dobra
sastoji se iz dva dijela:

a) stalni dio u iznosu od 0,20 kuna po m2 zauzete površine godišnje,

b) promjenjivi dio naknade u iznosu od 1% od godišnje dobiti društva.

Navedena naknada plaća se na sljedeći način:

- stalni dio naknade plaća se od trenutka zaključivanja Ugovora o koncesiji
i to uvijek za tekuću godinu unaprijed, a za godinu u kojoj je dana koncesija
i za godinu u kojoj koncesija ističe, razmjerno preostalim mjesecima korištenja;

- promjenjivi dio naknade plaća se unatrag i to do 30. travnja za proteklu
godinu.

B. Za korištenje pomorskog dobra navedenog u točki II. ove Odluke ovlaštenik
- Servisni centar Trogir d.d., Trogir, se obvezuje da će uredno plaćati
davatelju koncesije godišnju naknadu.

Godišnja naknada koju ovlaštenik plaća za korištenje pomorskog dobra
sastoji se iz dva dijela:

a) stalni dio u iznosu od 0,70 kuna o m2 zauzete površine godišnje,

b) promjenjivi dio naknade u iznosu od 2% od ukupnog godišnjeg prihoda
luke.

Navedena naknada plaća se na sljedeći način:

- stalni dio naknade plaća se od trenutka zaključivanja Ugovora o koncesiji
i to uvijek za tekuću godinu unaprijed, a za godinu u kojoj je dana koncesija
i za godinu u kojoj koncesija ističe, razmjerno preostalim mjesecima korištenja;

- promjenjivi dio naknade plaća se unatrag i to:

do 30. rujna u tekućoj godini prema prihodu u prvom polugodištu;

do 30. travnja za drugo polugodište protekle godine.

VI.

Na temelju ove Odluke ovlašćuje se ministar pomorstva, prometa i veza
da sklopi ugovore o koncesiji pomorskog dobra iz točke I. ove Odluke, kojima
će se detaljno urediti ovlaštenja davatelja koncesije, te prava i obveze
ovlaštenika, posebice u odnosu na zaštitu okoliša, sigurnost plovidbe,
te održavanje i osiguranje luke.

Ugovor o koncesiji pomorskog dobra za izgradnju i gospodarsko korištenje
luke nautičkog turizma sklopit će se tek po dostavi građevinske dozvole,
a najkasnije u roku od godine dana od dana donošenja ove Odluke.

VII.

Obvezuju se koncesionari da sukladno članku 6. i članku 7. stavku 1.
Pravilnika o evidenciji i obilježavanju pojasa pomorskog dobra dostave
Povjerenstvu za granice nadležne županije u roku od 4 mjeseca, od dana
donošenja ove Odluke, izrađeni geodetski elaborat radi razgraničenja pomorskog
dobra i/ili dovođenja u sklad katastra zemljišta i/ili zemljišnih knjiga
sa stvarnim stanjem na terenu.

Ako ovlaštenici u roku 30 dana od dana donošenja ove Odluke ne potpišu
ugovor o koncesiji pomorskog dobra za brodogradilište, odnosno u roku iz
točke VI. stavka 2. ove Odluke, za luku nautičkog turizma, gube sva prava
određena ovom Odlukom.

VIII.

Ova Odluka stupa na snagu danom donošenja, a objavit će se u "Narodnim
novinama".

Klasa: 934-01/99-01/05
Urbroj: 5030116-99-1
Zagreb, 8. srpnja 1999.

Predsjednik
**mr. Zlatko Mateša,** v. r.

Odluka, NN 74/1999-1347